OpenLLM-France/wikimedia huggingface dataset:
# Lanaren zatiketa

Lanaren zatiketa ekonomian eta ekoizpen-prozesuetan burutu beharreko lan eta atazak bereizi eta horiek ekoizpen-faktore eta, bereziki, langile ezberdinei esleitzeko prozesua da, lan bat burutzeko behar den denbora eta kapitala murriztu eta eraginkortasun handiagoa lortzearren. Kontzeptua nazioarteko harremenetan ere aplikatzen da, herrialde batzuk produktu zenbait ekoizten berezitu egin baitira; kasu horretan lanaren nazioarteko zatiketa deritzo. Lanaren zatiketa sakon aztertu zuen lehenengo ekonomialaria Adam Smith izan zen. Lanaren zatiketa mota zenbait daude: lanaren zatiketa teknikoa, ekoizpen-prozesu bateko atazak langile eta gailu ezberdinen artean banatzen dituena, lanbideak eratuz, besteak beste; lanaren gizarte zatiketa, lanpostuak gizarteko egitura politiko, sozial eta ideologiko nagusiak ezarritakoaren arabera banatzen dituena, besteak beste garbiketa-lanak emakumeei esleituz (lanaren zatiketa sexuala) eta lanaren nazioarteko zatiketa, herrialdeen arteko harreman ekonomikoak ezartzen dituena.

## Kanpo estekak

* Lanaren zatiketa, Gizapedian.
# Lanarkita

Lanarkita sulfato motako minerala da.

## Ezaugarriak

Lanarkita sulfato mineralaren formula kimikoa hau da: ${\ce {Pb2(SO4)O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Lanarkite: Mineral information, data and localities.» www.mindat.org (Noiz kontsultatua: 12-05-2019).
# Lanark

Lanark, Eskoziako gaeleraz: Lannraig eta eskozieraz: Lanrik, Eskozia hegoaldeko udalerria da, Hegoaldeko Lanarkshire eskualdean dagoena. 2011ko erroldaren arabera 8.253 biztanle ditu.

## Etimologia

Kumbrierazko Lanerc hitzetik dator, honek "basoko soilgunea" esan nahi du.

## Historia

Erromatarrek gotorleku bat eraiki zuten gaur egun Castle Hill deitzen den muinoan, izan ere Clyde ibaiaren gaineko puntu estrategikoa baitzen.
X mendean Lanarkeko gaztelua eraiki zen. Erdi Aroan merkatu herri garrantzitsua izan zen eta 1140an David I.a Eskoziakoak errege burgo izendatu zuen. Harresia ere eraiki zen merkataritza babesteko, eta herriak lau ate izan zituen. Bertatik kontrolatzen zen eremu zabala Lanarkshire zen. St Kentigern eliza ere garai hartakoa da.
1786an David Dale negoziogizonak kotoi lantegia ezarri zuen herritik 2 kilometrotara Clyde ibaiaren ertzean eta inguruan langileentzako auzoa sortu zen. New Lanark ("Lanark berria") izena hartu zuen. Richard Arkwright asmatzaileak asmaturiko makina bereziak erabili ziren, uraren indarra aprobetxatzen zutenak. 2001 urtean UNESCOk Gizateriaren Ondare izendatu zuen.
XIX mendean trenbidea iritsi zen eta 1930tik aurrera militarren kuartela ere egon izan da bertan.

## Lanark Lanimer Jaialdia

Urtero ekainean ospatzen den jaialdia da. Eskolako haurrek Lanimer erregina eta gortea aukeratzen dute eta herriko negoziogizonek Lord Cornet. Astelehen gauean hiriko mugarrien erdiak ikuskaten dituzte Lord Cornet eta bere laguntzaileek, asteartean Lanimer erreginaren eta bere gortearen desfilea izaten da, eta asteazkenean Lord Cornet eta laguntzaileek falta diren mugarriak ikuskatzen dituzte. Ostegun eta ostiralean erreginak harrera egiten die herritarrei eta haurrek abestiak eta dantzak egiten dituzte.

## Ondasun nabarmenak

* New Lanark (Gizateriaren Ondare)
* Corehouse
* Craignethan gaztelua (herritik 7 kilometrotara)

## Iruditegia

* Lanarken erdigunea.
* New Lanark (Gizateriaren Ondarea).
* Corehouse.
* San Nikolas eliza.
* William Smellie Memorial ospitalea.
* Corra gazteluaren hondarrak.
* Craignethan gaztelua.
* Clyde ur-jauziak.
* Clyde ibaia.
* Lanark aintzira.
* Lanark Lanimer Jaialdia.
* Lanark Lanimer Jaialdia.
* Lanark Lanimer Jaialdia.

## Kanpo estekak

* Datuak: Q1002124
* Multimedia: Lanark / Q1002124
# Lanarvily

Lanarvily (bretainieraz Lannarvili) Bretainiako Finistère departamenduko udalerria da.

## Kanpo estekak

* Datuak: Q688396
* Multimedia: Lanarvily / Q688396
# Lanassa

Lanassa Agatokles Sirakusakoaren alaba zen. Beharbada, bere bigarren emaztearekin (Alzia) izan zuena. K.a. 295ean, Agatoklesek Lanassa emaztetzat eman zion Pirro Epirokoari. Agatoklesek berak lagundu zuen Lanassa Epiroraino. Lanassa Korfu irla eraman zuen ezkonsari moduan. Bikoteak bi seme izan zituen Alexandro eta Heleno, baina Lanassak senarraren poligamia onartzen ez zuenez, Pirro utzi zuen, K.a. 291ean, Korfura abiatu zen eta Demetrio Poliorzetesi, Mazedoniako erregeari, irla dote gisa eskaini zion bere senarra izaten bazen. Garai hartan, bi errege hauek gerran zeuden. Demetrio Korfun ezkondu zen Lanassarekin eta irlan garnizio bat utzi zuen. Hau guztia gertatu zen gerraren amaiera eta Demetrioren erorketa baino lehenago, litekeena da K.a. 288an.
Agatokles hil ondoren, K.a. 289an, Pirrok, Lanassaren aurreko senarra izan zenez, Siziliari buruzko oinordetzako eskubideak galdegin zituen. Eskakizun honetan oinarriturik, Sirakusako biztanleek Kartagotik defendatzeko laguntza eskatu zioten Pirrori K.a. 279an.

## Erreferentziak

* ↑ Diodorus Siculus, Bibliotheca historica 21.4
* ↑ Plutarch, Pyrrhus 9.
* ↑ Diodorus Siculus, Bibliotheca historica 22.8.2; Plutarch, Pyrrhus 9
* ↑ Plutarch, Pyrrhus 10

## Bibliografia

* Felix Stähelin: Lanassa 2). In: Realencyclopädie der Classischen Altertumswissenschaft. Vol XII, 1 (1924), col. 617-618.

## Ikus, gainera

* Sirakusako tiranoak
* Datuak: Q286973
# Lanaudière

Lanaudière Quebeceko eskualde administratiboa da. 14 kodea erabiltzen da eskualde hau identifikatzeko. Hiri nagusia Joliette da.

## Geografia

Montrealdik 30 bat km ipar-ekialdera, eskualdea Quebeceko hiri nagusi honi begira dago. Laval eta Montrealen parean dauden hiriak (Terrebonne -101.558 biztanle 2009an-, Repentigny -78.812-...) Montrealgo metropoli komunitatearen (Communauté métropolitaine de Montréal, CMM) barruan daude. Laurentideseko zenbait udalerrirekin batera hiriaren Couronne Nord edo Rive-Nord de Montréal ("Montrealgo iparraldeko ibarra") osatzen dute.
Joliette (19.044 biztanle) hiri historikoa eskualdearen erdian dago eta hiriburu funtzioak betetzen ditu, biztanlerian handiena izan gabe. Hortik iparraldera populazioa murriztuz doa eta lur eremu zabalean gune naturalak dira nagusi: Mont-Tremblanteko parke naturala, Matawinie... Eskualde honetan, Bayonne deitutako ibaia dago, abenaki jatorriko herriak Ôbamasek deitua.

### Mugakideak

* San Laurendi ibaiaren adarra den Rivière des Mille Îlesen hegoaldean Laval eta Montrealgo eskualde administratiboak.
* San Laurendiz bestaldera Montérégie.
* ekialdean Mauricie.
* mendebaldean Laurentides.

## Historia

1966an Quebeceko eskualde administratiboak eratu zirenean Montrealgoa askoz ere handiagoa zen. 1987an eskualde batzuk banatzeari ekin zitzaion, oreka lortu nahirik. Urte horretan sortu zen eskualdeetakoa Lanaudière izan zen.

## Demografia

Montrealen itzalean biztanleria asko hazi da azken hamarkadetan.
* Biztanleria: 424.223 (2005)
* Azalera: 13.537 km²
* Biztanle dentsitatea: 33,6 hab./km²
* Jaiotze tasa: 9,2‰ (2004)
* Heriotza-tasa: 6,1‰ (2003)

### Hizkuntzak

Historikoki komunitate ingeles hiztun batzuk, baita eslaviarrak (errusiar, ukrainar, poloniarrak) ere, bertan plantatu ziren, batez ere Rawdon inguruan; hala ere gaur egun eskualdea oso ehuneko handian frantses hiztuna da: 2006an %67,9k hizkuntza hori baino ez zekiten, %31,5k frantsesa eta ingelesa eta oso kopuru txikiak ziren ingelesa edota beste hizkuntzen bat baino ez zekitenak.

### Jatorriko herriak

Europar jatorriko gehiengo zabalaren erdian, eskualde honetan jatorriko herrien ordezkaritza gorde da; iparraldeko lur eremu handian "zurien" presentzia urriaz gain, Manawan izeneko atikamekw herriaren komunitatea dago.

## Banaketa administratiboa

Eskualdeak 7 "Eskualdeko konderriko udalerri" (MRC) eta 59 udalerri ditu. MRCak eta beren hiriburuak:
* D'Autray: Berthierville.
* Joliette: Joliette.
* L'Assomption: L'Assomption.
* Les Moulins: Terrebonne.
* Matawinie: Rawdon.
* Montcalm: Sainte-Julienne.

## Erreferentziak

* ↑ Quebeceko estatistika institutua.
* ↑ Hizkuntzak 2006ko erroldan.
* ↑ Manawango webgunea.
* ↑ Lanaudièreko mapa.

## Ikus, gainera

* Montreal (eskualde administratiboa)
* Mauricie
* Laval (Quebec)

## Kanpo estekak

* (Frantsesez) Lanaudièreko ataria.
* (Frantsesez) Conférence régionale des élu(e)s eskualdeko hautetsien konferentzia.
* (Frantsesez) Outaouais Quebeceko estatistika institutuan.
* (Frantsesez) Informazio turistikoa.
* (Frantsesez) Eskualdeari buruzko ataria.
* (Frantsesez) Lanaudièreko kultura.
# Lanark (Illinois)

Lanark Illinoiseko hiri bat da. Carroll konderrian kokatua dago. 2010ean 1.457 biztanle zituen, 2,91 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q578596
# Lawrence Creek (Oklahoma)

Lawrence Creek Oklahomako herri bat da. Creek konderrian kokatua dago. 2010ean 149 biztanle zituen, 1,9 kilometro koadrotan banatuta.

## Ikus, gainera

* Creek konderria

## Kanpo estekak

* Datuak: Q2296695
# Lawrence (New York)

Lawrence New York estatuko herri bat da. Nassau konderrian kokatua dago. 2010ean 6.483 biztanle zituen, 9,63 kilometro koadrotan banatuta.

## Ikus, gainera

* Nassau konderria

## Kanpo estekak

* Datuak: Q61360238
# Lawrence (Nebraska)

Lawrence Nebraskako herri bat da. Nuckolls konderrian kokatua dago. 2010ean 304 biztanle zituen, 1,07 kilometro koadrotan banatuta.

## Ikus, gainera

* Nuckolls konderria

## Kanpo estekak

* Datuak: Q2124666
* Multimedia: Lawrence, Nebraska / Q2124666
# Lawrence Erburu

Larry Erburu (izen osoa: Lawrence Michael Erburu Sarzotti; Ojal, Kalifornia, Ameriketako Estatu Batuak, 1922ko urriaren 3 – Saipan, Ipar Marianak, 1944ko uztailaren 4) Ameriketako Estatu Batuetako Marineen Gorputzean aritu zen eusko-estatubatuarra izan zen. Saipango guduan hil zen, alderdi bereko suaren ondorioz.

## Biografia

Lawrence Erbururen gurasoak Ameriketako Estatu Batuetan jaio ziren, baina bere aitaren aldeko aitona, Mariano Erburu, 1857an jaio zen Aurizberrin. Marianok 1874an hartu zuen Kaliforniarako bidea. Bertan Juana Antonia Orellarekin ezkondu zen, euskal jatorrikoa, bere aita Bruno Orella Mendizabal muskiztarra baitzen.
Hegoaldeko Kaliforniako Unibertsitatean ikasi eta gero, Marineetan izena eman zuen Pearl Harborko erasoaren ostean, 20 urte zituela. Marineek 4. Dibisioko 24. Erregimentuko 3. Batailoiko L Konpainian aritu zen, lehenengo Kwajelaingo guduan, Marshall Uhartetan eta, ondoren, Saipango guduan. Bertan hil zen guduan, alderdi bereko suaren ondorioz, 21 urte zituela. Urrezko Izardun Bihotz Purpura jaso zuen, eta Honolulun lurperatu zuten, Hawaiin.

## Erreferentziak

* ↑ (Ingelesez) «Battle Narrative Saipan: D+19. July 4, 1944.» 1-24thmarines.com (Noiz kontsultatua: 2023-10-30).
* ↑ (Ingelesez) Asociación Sancho de Beurko. (2021-10-18). «Fighting Basques: The Basques and Navarrese of the Other ‘D’ Day: Saipan and the Pacific Front» Buber's Basque Page (Noiz kontsultatua: 2023-10-30).
* ↑ (Gaztelaniaz) «Lawrence M. Erburu, el tercero de los Marines de nuestro calendario, será nuestro héroe del mes de julio de 2018» www.fightingbasques.net (Noiz kontsultatua: 2023-10-30).

## Kanpo estekak

* Datuak: Q122732117
# Lawrence Cutler Mansur

Estatubatuar fisikaria (1908 - 1994). Espazio-ontzien aitatzat hartua den Robert Goddard zientzialariarekin lan egin zuen 1928-1932 urteen artean. Mansurrek konbustio-ganberen eta haizebideen diseinuan lan egin zuen. Bigarren Mundu Gerran Massachusettseko Teknologia Institutuan jardun zuen lanean, eta mikrouhin-radarra asmatu zuen. Gerra ondoren Aireko Gudarostearen Cambridgeko Ikerketa Laborategiko buru izendatu zuten, eta erakunde horretan plasmari eta solido kristalinoei buruzko ikerketak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Lawrence Alma-Tadema

Lourens Alma Tadema, Lawrence Alma-Tadema bezala ezaguna (Dronryp, 1836ko urtarrilaren 8-Wiesbaden, 1912ko ekainaren 25), Herbehereetako Viktoriar Aroko margolari neoklasizista izan zen. Formakuntza Belgikan egin zuen baina 1870tik Ingalaterran bizi izan zen. Bere ospea batez ere egin zituen Antzinaroan inspiratutako ikuspegi dotoreen ondorioz zabaldu zen.

## Bizitza

XIX mendeko pintura historikoaren testuinguruan, meroginviar serieko lan arrakastatsuak egin zituen. Maiz landu zuen Fredegunda erregina frankoaren figura. 1863 urtean bere ama zendu zen eta urte horretan ezkondu zen Marie Pauline Gresssin Doumolin andrearekin. Bikotea Italiara bidaiatu zen eta Ponpeiara egindako bisitak berebiziko garrantzia izan zuen bere lanean. Itzuleran, Parisen, Jean-Leon Gerome margolaria ezagutu zuen eta honek ere eragin handia izan zuen ondorengo obran. Senar-emazteak 1864an izan zuten lehen semea, Eugene, hil zen, gero bi alaba izan zituen, Laurense eta Anna. Bizitokia Bruselan jarri zuten. Ondorengo urteetan Antzinako Egipto, Grezia eta Roma izan ziren margolariaren katalogoa zabaldu zuten gaiak. Ernest Gambart nazioarteko arte-merkatariari esker, lanaren ezagutza zabaldu zen. Alargun zelarik, 1870 urtean, Londresera joan zen. Bertan, inoiz egin ez bazuen ere, pintura klaseak eman zituen eta bere ikasle izan zen Laura Theresa Epps margolari britainiarrarekin ezkondu zen. Gizarte-bizitza animatuan parte hartu zuen eta hiri hartan hil zen..

## Alma-Tadema eta Hollywood

Alma-Tadenaren margolanak berak egindako ikerketetan inspiratu egiten ziren. Benetakotasun arkeologikoko tradizio bati ekin zion, eta horrek eragin nabarmena izan zuen antzerki victoriarrean, gai klasikoko lanen eszenaratzean aurrekariak sortuz. Izan ere, Joseph Harker antzerkiko margolariarekin lan egin zuen Hypatia, Julio Zesar eta Coriolano bezalako lanetan. Ondoren, haren margolanak, zituzten zehaztasunei esker, Hollywoodeko zuzendari askorentzat inspirazio-iturri izan ziren. Esaterako D. W. Griffith greziar eta erromatar mundua azaltzeko garaietan haren lanetan oinarritu zen. Cecil B. DeMille (The Ten Commandments, 1956) gauza berak egin zuen. Gladiator filmak ere Alma-Tadenaren eragina erakusten du. Allen Funtek, Candid Cameraren sortzailea, bere margolanen bildumagilea izan zen, batez ere oraindik oso ospetsua ez zenean.

## Ohoregarriak

* Erresuma Batuko Merituaren Ordenaren kidea (Erresuma Batua, 1905eko ekainaren 6an).
* Leopoldo Ordenaren Zalduna (Belgikako Erresuma).
* Royal Academy of Arts erakundearen partaidea (Erresuma Batua, 1879).

## Iruditegia

* Klovisen haurren heziketa (1861).
* Eskultorearen modeloa (1877).
* Gustuko ohitura (1909).
* Karakala eta Geta (1907).
* Heliogabaloren larrosak (1888) (The Roses of Heliogabalus)

## Erreferentziak

* ↑ (Gaztelaniaz)BARROW, R.J.-Lawrence Alma-Tadema. Barcelona: Phaidom, 2004. ISBN 0-7148-9828-7

## Kanpo estekak

* (Ingelesez): Art Renewal: Extensive Alma-Tadema Gallery
* (Ingelesez): Artcyclopedia.
* Datuak: Q240526
* Multimedia: Lawrence Alma-Tadema / Q240526
# Lawrence (Wisconsin)

Lawrence Ameriketako Estatu Batuetako herri bat da. Brown konderrian dago, Wisconsin estatuan. 6.306 biztanle ditu, 41,5 kilometro koadroko azaleran banatuta.

## Ikus, gainera

* Dutchess konderria

## Kanpo estekak

* Datuak: Q6503746
# Lau teilatu

Lau teilatu Itoiz taldearen abestia da. Euskarazko abesti garaikideen artean ezagunenetariko bat da, izan ere, 2005ean Euskal Kanturik Onena saioan bigarren hautatu zuten. 1978an izen bereko Itoiz diskoan kaleratua izan zen. Ordutik hainbat taldek abestiaren bertsioak kaleratu dituzte.

## Musika

Musikaren aldetik pop musikan ohikoa den bezala, bi alde nabarmen ditu. Alde batetik, abestia bera, formalki aldakorra izan daitekena; bestetik, leloa du, ezaguna den Lau teilatu gainean, Ilargia erdian... esaldiarekin hasten dena:
Diskoko beste abestiek rock progresibo itxura dute, baina Lau teilatu balada motakoa da.

## Letra

Juan Carlos Pérezek beti esan du euren taldean letrak ez zirela garrantzitsu, musika sortzen zutela eta, ondoren, euskaraz zekien norbaiti eskatzen ziotela letra jartzea. Ezezagunak diren aipamen asko biltzen ditu, adibidez ta zer, ondo? zelan dihoa zure bufanda txuria?. Badira beste batzuk ezagunak direla, adibidez Benito Lertxundik abestutako Maria Solt eta Kastero abestiari egiten dioen erreferentzia. Abesti hori, hala ere, Pierre Topet "Etxahun" koblakariarena da.

## Bertsioak

Genero askotako hainbat artistak abestia bereganatu dute:
* Mikel Erentxunek eta Amaia Monterok 2006an Gaztea: The Singles bildumarentzat bertsio bat egin zuten.
* Bilboko Orkestra Sinfonikoak Itoizen zenbait abesti jo zuen.
* EH Sukarra taldeak 1992an rock bertsioa egin zuen.
* Nahi Ta Nahiez (1995)
* Rumba Norte (2000) flamenko bertsioa
* Umpah Pah talde katalanak ere abestu zuen.
2019an EiTBk urtero egiten duen Maratoian abesti honen bertsioak egin zituzten.

## Kuriositateak

Kantua gogoratuz, Bizkaiko Ea herrian kantu honen omenezko plaza txiki bat dago, Belenengo kalea eta Jesusen kalea elkartzen diren tokian.

## Erreferentziak

* ↑ Ribera, Anje. (2012-1-25). «Itoiz – Lau teilatu» El Correo.
* 1 2 Pérez Chávarri, Inés. (2009-7-4). «Juan Carlos Pérez hace renacer a Itoiz en versión sinfónica» El País.
* ↑ Lau teilatu — Euskal kultur erakundea. (Noiz kontsultatua: 2018-02-04).
* ↑ (Gaztelaniaz) Zaldua, Iban. (2016-05-27). Biodiscografías. Editorial Páginas de Espuma ISBN 9788483935057. (Noiz kontsultatua: 2018-02-04).
* ↑ (Ingelesez) Martinez, Sílvia; Fouce, Héctor. (2013-07-18). Made in Spain: Studies in Popular Music. Routledge ISBN 9781136460067. (Noiz kontsultatua: 2018-02-04).
* ↑ «Juan Carlos Perez: «Itoiz-en lehenengo letrak barregarriak dira»» Argia (Noiz kontsultatua: 2018-02-04).
* ↑ Nuevo dueto: Amaia y Mikel Erentxun “Lau teilatu”. .
* ↑ Txatxangorria-Euskal Karaokeak. (2014-12-07). Lau teilatu NAHI TA NAHIEZ. (Noiz kontsultatua: 2018-02-04).
* ↑ Inma Gene. (2008-11-09). lau teilatu umpah pah. (Noiz kontsultatua: 2018-02-04).
* ↑ «Lau Teilatu abestiaren zure bertsioa. Sortu zure bertsiorik onena eta haur minbiziari aurre egiten lagundu.» www.eitb.eus (Noiz kontsultatua: 2019-12-01).

## Kanpo estekak

* Itoiz taldea "Lau teilatu" abestia joaz youtube.com webgunean entzungai (hitzekin batera).
* Itoiz taldearen "Lau Teilatu" abestiaren hitzak irakurgai.
* Datuak: Q11257321
# Lau urtaroak

Lau urtaroak Antonio Vivaldi italiar musikagileak biolin eta orkestrarako egindako lau kontzertu zailen izenburua da. Kontzertu horiek Il cimento dell'armonia e delll'inventione Op. 8 izeneko lanaren barnean daude, eta Vivaldik sortutako lan ezagunenetarikoak dira.

## Lana

Lana lau zati edo kontzertutan bana daiteke: urtaro bakoitzeko, bat. Kontzertu bakoitzak, gainera, hiru mugimendu ditu:
* Udaberria, Mi nagusian
* Uda, Sol txikian
* Udazkena, Fa nagusian
* Negua, Fa txikian

### Kontzertuak, mugimenduka
## Kanpo estekak

* (Ingelesez) Mutopia Project, Vivaldiren lanak entzuteko aukera ematen duen webgunea.
* Datuak: Q12016
* Multimedia: The Four Seasons (Vivaldi) / Q12016
# Lauak Group

Lauak Group Aiherran egoitza duen enpresa aeronautikoa da. 1975ean sortua, industria aeronatikoaren kate-horniketan parte hartzen du, batez ere Bombardier enpresarako.

## Kanpo estekak

* Datuak: Q86733110
# Lauaxeta (diskoa)

Lauaxeta 1978an Antton Valverde donostiar musikariak Herri Gogoa argitaletxean argitaratutako disko bat da. Disko hau Lauaxeta poetaren omenez bere olerkien hitzekin burututako zazpi abestiez osatuta dago.

## Abestiak

* 1. Azken oyua - Abestia entzuteko sakatu hemen
* 2. Mendigoxaliarena - Abestia entzuteko sakatu hemen
* 3. Itauna - Abestia entzuteko sakatu hemen
* 4. Langille eraildu bati
* 5. Zelayan - Abestia entzuteko sakatu hemen
* 6. Amayur gaztelu baltza - Abestia entzuteko sakatu hemen
* 7. Agur Euzkadi - Abestia entzuteko sakatu hemen

## Erreferentziak

* ↑ Lauaxeta. Antton Valverde. Badok.info.

## Kanpo estekak

* Antton Valverderen Lauaxeta diskoari buruzko argibidea irakurgai. Badok.info
* Datuak: Q12262006
# Laubach

Laubach honakoa izan daiteke:
* Laubach (Alsazia), Frantziako udalerria.
* Laubach (Hessen), Alemaniako herria.
* Laubach (Cochem-Zell), Renania-Palatinatuko udalerria.
* Laubach (Rhein-Hunsrück), Renania-Palatinatuko udalerria.
# Laubach (Cochem-Zell)

Laubach Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 645 biztanle zituen 3,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q693007
* Multimedia: Laubach (Eifel) / Q693007
# Laubach (Hessen)

Laubach Alemaniako hiri-udalerri bat da, Hessen estatuan. Azken zentsuaren arabera 9.801 biztanle zituen, 97,01 kilometro koadroko azaleran.

## Kanpo estekak

* Datuak: Q567010
* Multimedia: Laubach / Q567010
# Le Pays Messin kantonamendua

Le Pays Messin kantonamendua Frantziako kantonamendu bat da. Mosela departamenduan dago, Ekialde Handia eskualdean. Guztira 51 udalerri ditu eta Courcelles-Chaussy da bere hiriburua.

## Kanpo estekak

* Datuak: Q17623622
# Le Pays Basque, sa population, sa langue, ses moeurs, sa littérature et sa musique

Le Pays Basque, sa population, sa langue, ses moeurs, sa littérature et sa musique (Euskal Herria, bere populazioa, bere hizkuntzam bere ohiturak, bere literatura eta bere musika) liburua Francisque Michel (Lyon, 1809-Paris, 1887) frantziar historialari eta hizkuntzalariak 1857an plazaratu zuen liburu ezaguna da. Lan horretan ikertzen dira, zehaztasun handiz, Iparraldeko esaera zaharrak, pastoralak, jolasak, sinesmenak, kantu zaharrak, idazleak, usadioak eta ohiturak. 547 orri ditu eta Parisen argitaratu zen.

## Edukiak

Liburuak hamazazpi atal ditu:
* I. Euskal Herria
* II. Euskara
* III. Atsotitzak
* IV. Antzerkia Euskal Herrian
* V. Euskal Herriaren jostaketak
* VI. Euskal kontrabandistak
* VII. Euskal Herriko ijitoak
* VIII. Euskal Herriko sineskeriak. Sorginak. Ur mineralak Euskal Herrian
* IX. Arrantza eta aurkikuntzak Ipar itsasoetan. Emigrazioak Hego Amerikara
* X. Euskaldunen ohitura eta usuak
* XI. Euskal poesia herrikoia. Antologia egin zuen.
* XII. Euskal musika
* XIII. Bernart Etxepare
* XIV. Arnaut Oihenart
* XV. Axular
* XVI. Euskal bibliografia
* XVII. Ondorioak

## Kanpo estekak

* (Frantsesez):Liburua Liburklik webgunean, Ondare bibliografiko digitalizatua.
* Datuak: Q94285357
# Le Pastel kantonamendua

Le Pastel kantonamendua Frantziako kantonamendu bat da. Tarn departamenduan dago, Okzitania (eskualdea) eskualdean. Guztira 15 udalerri ditu eta Saïx da bere hiriburua.

## Kanpo estekak

* Datuak: Q20899786
# Le Pays de Serres kantonamendua

Le Pays de Serres kantonamendua Frantziako kantonamendu bat da. Lot eta Garona departamenduan dago, Akitania Berria eskualdean. Guztira 23 udalerri ditu eta Penne-d'Agenais da bere hiriburua.

## Kanpo estekak

* Datuak: Q17623688
# Le Viganeko barrutia

Le Viganeko barrutia Gard departamenduaren barruan dagoen Frantziako barruti bat da. 31.595 biztanle ditu 1.398 kilometro koadrotan. Guztira 75 udalerri ditu. Bere hiriburua Le Vigan da.

## Kanpo estekak

* Datuak: Q701465
# Le Vieux Fusil

Le Vieux Fusil 1975eko Robert Enrico frantziar zinema zuzendariaren filma da. 1944ko Oradour-sur-Glaneko sarraskian oinarrituta dago.

## Sinopsia

Oharra: Atal honek istorio osoa edo amaiera argitzen du.
Normandiako Lehorreratzea izan eta berehala, mediku batek, bere emaztea eta semea SS-ak erailak izan ondoren, gaztelu bateko alemaniarrak hiltzen ditu.

## Aktoreak

* Philippe Noiret : Julien Dandieu
* Romy Schneider : Clara Dandieu
* Jean Bouise : François
* Joachim Hansen : ofiziala
* Robert Hoffmann : tenientea
* Karl Michael Vogler : Dr. Müller
* Madeleine Ozeray : Mme. Dandieu
* Caroline Bonhomme : Florence Dandieu (8 urte)
* Catherine Delaporte : Florence Dandieu (13 urte)
* Antoine Saint-John : soldadua
* Jean-Paul Cisife : ofiziala
* Jean-Pierre Garrigues : erizaina
* Hermine Delysle : moja
* Micheline Sarto : Mlle Langrenier
* Daniel Breton : Walter

## Kanpo estekak

* Datuak: Q679429
# Le Vigan kantonamendua

Le Vigan kantonamendua Frantziako kantonamendu bat da. Gard departamenduan dago, Okzitania (eskualdea) eskualdean. Guztira 46 udalerri ditu eta Le Vigan da bere hiriburua.

## Kanpo estekak

* Datuak: Q1669743